Diari Oficial de la Generalitat Valenciana


Sumari del DOGV 5414, del 26-12-2006 (2006/14888)

ORDE de 13 desembre del 2006, de la Conselleria de Benestar Social per la qual es regula i es convoca el programa per a finançar estades en centres de dia per a persones major dependents l'any 2007.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5414

Data del DOGV
:   26-12-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/14313


Data del document
:   13-12-2006

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * suport econòmic
    * servei social
    * gerontologia
    * administració local
    * tercera edat
    * ajuda pública

ORDE de 13 desembre del 2006, de la Conselleria de Benestar Social per la qual es regula i es convoca el programa per a finançar estades en centres de dia per a persones major dependents l'any 2007. [2006/14829]  
El fenomen de la dependència està sent objecte d'una creixent atenció tant des dels sectors professionals i les organitzacions socials, com des de les administracions públiques, ja que la falta d'autonomia personal per a desenrotllar alguna de les activitats bàsiques de la vida diària, no sols afecta les persones que la patixen directament sinó les seues famílies i la societat en el seu conjunt.  
L'augment de l'esperança de vida, a partir d'unes determinades edats, va associat moltes vegades a situacions de dependència i per tant, a la necessitat de rebre suport i atenció d'una forma continuada. El fenomen de la dependència es convertix en un autèntic desafiament per als sistemes de protecció social, no sols des de l'àmbit sanitari, sinó també des de l'àmbit dels servicis socials, i exigix a la societat i a les administracions públiques, noves respostes socials a les diferents situacions que es plantegen per esta falta d'autonomia.  
La família i les residències de tercera edat, han sigut fins ara els pilars bàsics sobre els quals s'ha sostingut l'atenció social al problema de la dependència. No obstant això, els nivells de dependència són molt variats i per això, necessiten també respostes molt variades: s'imposa la diversificació dels programes orientats a l'atenció de les persones dependents i des de la perspectiva de l'administració pública, la creació de nous recursos alternatius a la clàssica atenció residencial.  
En efecte, la resposta idònia per a atendre les persones dependents no sempre és un recurs residencial. Més encara, els professionals coincidixen que el millor per a la persona major és mantindre's sempre que siga possible, en el seu entorn més pròxim, en la seua casa i amb la seua família.   
De vegades, davant de l'absència de família, o quan es donen els nivells mes alts de dependència, l'ingrés en un centre residencial es fa imprescindible, però hi ha un altre tipus de situacions i nivells de dependència més moderats, en els quals no cal recórrer a l'internament per a aconseguir que la persona major estiga correctament atesa. Si en estos casos es recorre a l'ingrés en un centre residencial és per l'absència o insuficiència d'un altre tipus de recursos intermedis entre l'atenció familiar i la residencial.  
El centre de dia pot constituir-se com una resposta òptima per a ajudar les famílies que volen continuar atenent les persones majors en l'àmbit familiar i no els és possible compatibilitzar esta atenció amb altres obligacions familiars i laborals.   
Les administracions públiques així com la iniciativa privada, oferixen este tipus de servicis a les famílies que tenen a càrrec seu persones majors dependents. Ara bé, les economies familiars, no sempre poden afrontar el seu cost íntegre amb mitjans propis, sent necessari per això la col.laboració entre la iniciativa pública i privada.   
La Generalitat tenint com a prioritat l'increment dels servicis i prestacions orientats al desenrotllament de totes aquelles actuacions que permeten la permanència de la persona anciana en el seu medi el major temps possible i amb la millor qualitat de vida, facilitant els servicis necessaris per a això, és conscient d'esta situació, arbitrant per això mesures d'actuació directa com les ajudes que són objecte de la present convocatòria.   
Per tot això la Generalitat en el marc del que preveu l'art. 50 de la Constitució, l'article 49.124a i 27a de l'Estatut d'Autonomia, l'article 20, d) de la Llei 5/1997, de 25 de juny, per la qual es regula el Sistema de Servicis Socials en l'àmbit de la Comunitat Valenciana, i la Conselleria de Benestar Social en virtut de les facultats atribuïdes per l'article 47.11 del text refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, del Consell de la Generalitat i pel Decret 120/2003 d'11 de juliol, del Consell de la Generalitat pel qual s'aprova el Reglament Orgànic i Funcional de la Conselleria de Benestar Social (DOGV núm. 4543 de 14.07.2003)   
ORDENE  
Article 1. Objecte  
1.1. L'objecte d'esta orde és establir el programa Bo Centre de Dia per a persones majors dependents convocant ajudes per a sufragar les estades en centres de dia de tercera edat dependents d'entitats locals i entitats privades per a l'any 2007.  
1.2. Les ajudes convocades per mitjà de la present Orde van destinades a persones majors dependents que hagen sigut beneficiàries d'ajuda en la convocatòria de l'any 2006 i que hagen sigut usuàries d'estada en centres de dia adherits al programa (ratificacions), així com a aquelles altres persones (sol.licituds noves) que complisquen amb el perfil que establix l'article 2, i que tenint necessitat estada en centre de dia, no disposen de mitjans suficients per a fer front a la totalitat del preu de l'estada.   
1.3. Una vegada acreditada per la persona major la seua necessitat de continuar l'estada en un centre de dia, o que, no havent sigut beneficiària d'ajuda l'any 2006 acredite la necessitat i la carència de mitjans econòmics suficients per a satisfer esta necessitat, la Generalitat proporcionarà una ajuda econòmica que estarà determinada per la diferència entre la quantitat que pot abonar l'usuari a càrrec dels seus ingressos personals, i el preu de la plaça del centre de dia establit en l'article 3. El dit import serà satisfet directament a qualsevol dels centres de dia adherits al programa Bo Centre de Dia.   
Article 2. Perfil dels beneficiaris  
2.1. Els beneficiaris de les ajudes convocades en la present Orde, seran:  
a) Els beneficiaris d'ajudes de l'any 2006 (ratificacions).  
b) Aquelles persones majors dependents que podent mantindre's en el domicili personal o familiar, tenen necessitat d'una assistència i/o una ajuda important per a realitzar les activitats bàsiques de la vida diària, especialment, la referent a la seua atenció personal (sol.licituds noves).  
2.2. A l'efecte d'estes ajudes, tindran la consideració de persones dependents, aquelles que obtinguen una puntuació igual o superior a 15 punts en la valoració de la dependència funcional, Índex d'Activitats Bàsiques de la Vida Diària de l'Informe Mèdic (annex 2).  
2.3. Els sol.licitants que no obtingueren en el citat Índex d'Activitats Bàsiques per a la Vida Diària una puntuació igual o superior als 15 punts, es consideraren persones vàlides i no persones dependents, i per això no podran ser beneficiaris d'estes ajudes.   
2.4. Així mateix, tampoc no podran ser perceptors d'estes ajudes, les persones majors que necessiten atencions sanitàries continuades i/o trastorns de conducta que alteren la normal convivència així com aquelles l'estat de salut present de les quals presente un grau de complexitat per les causes següents:  
Enllitat.  
Úlceres per pressió estadis III i IV  
Medicació intravenosa  
Diàlisi  
Oxigenoteràpia  
Quimioteràpia  
Article 3. Preu de les estades: servicis i prestacions que inclou  
3.1. El preu de l'estada, i per tant la quantia que servirà de base per a calcular les ajudes en l'exercici 2007, serà de 747 euros /mes (impostos inclosos). Este import inclou la totalitat dels servicis i prestacions que la normativa de servicis socials exigix per a l'autorització d'esta modalitat de centres, i a més, els específics exigits als centres adherits a este programa, en concret:  
3.1.1. Transport adaptat a les necessitats del beneficiari des del seu domicili al centre de dia.  
3.1.2. Alimentació adequada a les necessitats del beneficiari que inclourà desdejuni, dinar i berenar. sopar.  
3.1.3. Els altres servicis bàsics propis d'un centre de dia, d'acord amb el que establix l'article 23 de l'Orde de 4 de febrer del 2005, de la Conselleria de Benestar Social, per la qual es regula el règim d'autorització i de funcionament dels centres de servicis socials especialitzats per a l'atenció de persones majors, en un horari que, com a mínim, serà de dilluns a divendres, excepte festius, de 8:00 a 20:00 hores.  
3.2. A l'efecte d'esta orde, s'entén per servicis bàsics els previstos en l'article 23 a) de l'Orde de 4 de febrer del 2005 i, concretament, el transport dins de la mateixa localitat o en un ràdio que no sobrepasse els 15 quilòmetres o un temps de recorregut en ruta de 45 minuts, l'alimentació (desdejuni, dinar, berenar-sopar) i totes les cures que necessite cada un dels beneficiaris per a la seua correcta atenció: neteja personal, cures d'infermeria, vigilància mèdica i activitats ocupacionals i rehabilitadores adaptades a les capacitats dels atesos.   
No obstant l'anteriorment indicat, relatiu a la distància quilomètrica o el temps en ruta, podran superar-se els màxims establits, sempre que hi haja conformitat pel centre de dia, per a realitzar el transport a major distància i siga raonable el temps de recorregut en ruta, que en cap cas podrà superar el límit d'una hora.  
Els centres no podran exigir als beneficiaris quantitats addicionals a l'establida en esta orde per la prestació dels servicis indicats, podent donar lloc, l'incompliment de l'anterior, a la revocació de l'adhesió del centre al programa.  
3.3. Únicament s'entendran com a servicis complementaris o opcionals, aquells servicis especials que no són bàsics per a l'atenció, la higiene personal o la salut dels usuaris i dels quals es puga prescindir sense minva de la seua qualitat de vida. La prestació d'estos servicis, haurà de ser lliurement consentida per l'usuari i la seua família, i no es podran facturar quantitats addicionals per ells sense el consentiment exprés d'estos.  
3.4. En el cas de centres que disposen d'estos servicis complementaris (atenció de caps de setmana, perruqueria, bugaderia, etc.), estos seran contractats voluntàriament i directament pels usuaris i les seues famílies i es liquidarà al centre de forma directa i separada de la quantia que li corresponga com a perceptor de l'ajuda de la Generalitat.  
Article 4. Requisits dels beneficiaris  
Podran acollir-se a les ajudes objecte d'esta convocatòria les persones següents:  
4.1. Els beneficiaris d'estes ajudes durant l'any 2006 (ratificacions), els quals podran sol.licitar la ratificació de la seua ajuda per a l'any 2007, tenint prioritat en la concessió sobre els nous sol.licitants, sempre que acrediten el manteniment de les condicions que van donar lloc a la concessió de l'ajuda, d'acord amb el que disposa la present Orde.   
4.2. Les persones que reunisquen els següents requisits (sol.licituds noves):  
a) Tindre 65 anys o més, en el moment de presentació de la sol.licitud i que hagen cessat en la seua activitat laboral o professional, per jubilació o incapacitat.   
També podran ser beneficiaris les persones de 55 anys o més diagnosticades amb la malaltia d'Alzheimer o altres demències.  
b) Residir a la Comunitat Valenciana, estant empadronat en algun dels seus municipis amb una antiguitat mínima de dos anys amb anterioritat a la presentació de la sol.licitud.   
b) Obtindre una puntuació igual o superior a 15 punts en l'Índex d'Activitats Bàsiques de la Vida Diària de l'Informe Mèdic, per a la valoració de la dependència funcional.  
c) Acreditar la necessitat social, sanitària i econòmica per a l'ingrés en un centre de dia, d'acord amb els criteris que s'establixen en l'article següent.  
d) De manera excepcional i a fi de mantindre la unitat familiar, podrà sol.licitar l'ingrés conjunt amb el sol.licitant principal, la persona major o menor de 65 anys, que acredite ser cònjuge o parella de fet degudament inscrita en el Registre Administratiu d'Unions de Fet de la Comunitat Valenciana.  
Article 5. Acreditació de la necessitat i criteris per a l'atorgament de l'ajuda  
5.1. Per a l'acreditació de la necessitat, es ponderaran les circumstàncies sociofamiliars i de dependència dels sol.licitants, d'acord amb el barem de l'annex 4, així com la insuficiència de recursos econòmics per a atendre esta necessitat.  
5.2. Per a l'acreditació de la insuficiència de recursos econòmics, es consideraran els ingressos de la unitat familiar provinents de sous, rendes, interessos bancaris, pensions o ajudes corresponents a institucions públiques o qualsevol altra forma d'ingressos, no sent computable al considerar els dits ingressos, l'import equivalent a la quantia individual corresponent a l'import màxim anual vigent d'una pensió no contributiva de jubilació fixat anualment en la Llei de Pressupostos Generals de l'Estat. El dit import s'establix com a mínim de garantia, perquè el beneficiari puga atendre els seus gastos personals.  
5.2.1. Es considerarà que el sol.licitant té recursos econòmics suficients i per tant no podrà acollir-se a les ajudes establides en la present Orde, quan una vegada calculada la renda per capita de la unitat familiar i descomptat el mínim de garantia personal a què es referix l'apartat anterior, la renda per capita mensual resultant, siga igual o superior al cost de la plaça que necessita, d'acord amb el preu que s'indica en l'article 3.1 de la present Orde.  
5.2.2. A l'efecte de la present Orde, es considerarà unitat familiar la integrada pels cònjuges no separats legalment i, si els hi haguera, els fills menors no emancipats i els majors d'edat incapacitats judicialment subjectes a la pàtria potestat prorrogada o rehabilitada. En cas de separació legal, o quan no hi haja vincle matrimonial, la formada pel pare o la mare i tots els fills que convisquen amb un o altre i que reunisquen els requisits anteriors.  
Articule 6. Sol.licituds i documentació  
Les persones que reunisquen els requisits establits en els articles anteriors i vullguen sol.licitar les ajudes regulades en la present Orde, hauran de presentar davant de la Conselleria de Benestar Social la documentació següent:  
6.1. Beneficiaris d'exercicis anteriors (ratificacions)  
Les persones que sent beneficiàries d'estes ajudes durant l'any 2006, ratifiquen la seua sol.licitud per a l'any 2007, hauran de presentar davant de la Conselleria de Benestar Social la documentació següent:  
a) Sol.licitud de ratificació, segons model que figura en l'annex 1-A, degudament omplida, firmada per la persona interessada, o el seu representant, sempre que este últim l'acredite en la forma establida en l'article 32 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
b) Autorització de l'interessat i/o del cònjuge o representant si és el cas, el model del qual figura en l'annex 6, així com de la resta de membres de la unitat familiar, considerada d'acord amb el que establix l'article 5.2.2. de la present Orde.  
La dita sol.licitud té com a finalitat sol.licitar de l'Agència Estatal de l'administració Tributària o d'altres administracions públiques, la cessió de dades a l'administració de la Generalitat, de la informació de caràcter tributari o sobre la percepció de prestacions públiques, necessària per al reconeixement, seguiment i control dels requisits de caràcter econòmic i determinació de l'aportació personal que corresponga per a l'obtenció, si és el cas, de les ajudes a què es referix la present Orde.  
Quan no siga possible l'obtenció de la dita informació per mitjans informàtics o telemàtics, la Conselleria de Benestar Social podrà sol.licitar directament als interessats la presentació de fotocòpia compulsada de la declaració de l'Impost sobre la Renda de les Persones Físiques corresponent a l'exercici 2005 i referida a la unitat familiar del sol.licitant o certificació corresponent de l'AEAT si no està obligat a declarar, així com qualsevol altre document relatiu a la pensió o pensions del sol.licitant o de la unitat familiar, corresponent a l'exercici 2007.  
6.2. Sol.licituds noves.  
Les persones que reunisquen els requisits exigits en l'article 4.2. de la present orde, hauran de presentar la documentació següent:  
a) Sol.licitud segons model que figura en l'annex 1-B, degudament omplida, firmada per la persona interessada, o el seu representant, sempre que este últim l'acredite en la forma establida en l'article 32 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
Si la persona interessada està incapacitada per sentència judicial, haurà de firmar la sol.licitud el tutor o curador designat per l'autoritat judicial.  
Les sol.licituds podran ser subscrites de forma individual o conjuntament quan es tracte de matrimonis o parelles de fet inscrites en el Registre Administratiu d'Unions de Fet.  
b) Fotocòpia compulsada del document nacional d'identitat del sol.licitant i del representant, si és el cas.  
c) Autorització de l'interessat i/o del cònjuge o representant si és el cas, el model del qual figura en l'annex 6, així com de la resta de membres de la unitat familiar, considerada d'acord amb el que establix l'article 5.2.2. de la present Orde.  
La dita sol.licitud té com a finalitat sol.licitar de l'Agència Estatal de l'administració Tributària o d'altres administracions públiques, la cessió de dades a l'administració de la Generalitat, de la informació de caràcter tributari o sobre la percepció de prestacions públiques, necessària per al reconeixement, seguiment i control dels requisits de caràcter econòmic i determinació de l'aportació personal que corresponga per a l'obtenció, si és el cas, de les ajudes a què es referix la present Orde.  
Quan no siga possible l'obtenció de la dita informació per mitjans informàtics o telemàtics, la Conselleria de Benestar Social podrà sol.licitar directament als interessats la presentació de fotocòpia compulsada de la declaració de l'Impost sobre la Renda de les Persones Físiques corresponent a l'exercici 2005 i referida a la unitat familiar del sol.licitant o certificació corresponent de l'AEAT si no està obligat a declarar, així com qualsevol altre document relatiu a la pensió o pensions del sol.licitant o de la unitat familiar, corresponent a l'exercici 2007.  
d) En el cas que els interessats hagen de satisfer pensions compensatòries a favor del cònjuge i/o anualitats per aliments, hauran d'acompanyar la corresponent sentència judicial ferma de la qual es deriven.  
e) Informe mèdic, segons model que figura en l'annex 2, que l'haurà d'omplir el metge d'Atenció Primària del sol.licitant. En el cas que el sol.licitant estiguera ingressat en un centre, el dit informe podrà efectuar-lo el metge d'este centre si el tinguera.  
f) Informe Social, segons model que figura en l'annex 3, que haurà d'estar omplit pel treballador social de l'equip social de base de l'ajuntament del sol.licitant, del treballador social del centre de dia, o pel d'algun dels centres dependents de la Conselleria de Sanitat.   
g) Certificat d'empadronament del sol.licitant amb especificació de l'antigüitat.  
h) Qualsevol altra documentació que es considere convenient per a la valoració de l'expedient.  
Atenent a la naturalesa de les ajudes objecte de la present Orde, s'exceptuen de la presentació de la documentació prevista en l'article 13 de la Llei 38/2003, de 17 de novembre, General de Subvencions.  
Article 7. Lloc i termini de presentació de sol.licituds  
7.1. Les sol.licituds es presentaran acompanyades de la documentació requerida en l'article 6 en la Direcció Territorial de la Conselleria de Benestar Social de la província del sol.licitant, sense perjuí del que establix l'article 38.4 de la Llei 30/1992, de 26 de novembre, de Règim jurídic de les Administracions Públiques i del Procediment Administratiu Comú.  
7.2. El termini de presentació de les sol.licituds serà de tres mesos comptats a partir de l'endemà a la publicació d'esta orde en el Diari Oficial de la Generalitat, excepte les sol.licituds de ratificació el termini de les quals finalitzarà el 31 de gener del 2007.   
Article 8. Tramitació de les sol.licituds  
8.1. Els sol.licitants podran efectuar la seua sol.licitud directament o a través de qualsevol dels centres adherits al programa. En este últim cas, els sol.licitants, voluntàriament, proporcionaran la informació necessària als centres a fi que estos la transmeten a la Direcció General de Servicis Socials, en cas que es dispose la utilització dels mitjans telemàtics que, a este efecte, pose a la seua disposició la Conselleria de Benestar Social.   
8.2. Independentment de la transmissió telemàtica de les sol.licituds, els centres adherits, les presentaran junt amb tota la documentació exigida, en les direccions territorials de Benestar Social, a fi d'efectuar el corresponent registre, comprovació i verificació, i podrà realitzar les esmentades direccions territorials d'ofici, les actuacions que consideren necessàries per a la determinació, coneixement i comprovació de les dades.  
8.3. Quan la sol.licitud no reunisca els requisits exigits, o no s'acompanye la documentació, que d'acord amb esta orde resulta exigible, podrà requerir-se a l'interessat perquè en el termini de 10 dies, esmene la falta o acompanye els documents preceptius, amb indicació que, si així no ho fera es tindrà per desistida de la seua petició, amb la prèvia resolució que haurà de ser dictada en els termes que preveu l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
8.4. En qualsevol fase de la tramitació de l'expedient, a la vista de la documentació que hi ha en este, es podran demanar informes dels organismes i entitats que es crea oportú i efectuar les comprovacions necessàries sobre l'exactitud de tot això, així com sol.licitar als interessats la documentació o l'aclariment que resulte necessàri per a verificar el compliment dels requisits econòmics exigits en la present Orde.  
Articule 9. Procediment per a la concessió de les ajudes  
Per a la concessió de les ajudes regulades en la present Orde i d'acord amb el que establix l'article 4, relatiu a les persones que poden acollir-se a estes, s'establixen els procediments següents:   
9.1. Procediment de ratificació d'ajudes concedit l'any 2006.  
Vist que este procediment té com a objectiu fonamental que, les persones beneficiàries de les ajudes en l'exercici 2006 i que hagen fet efectiva l'ajuda per mitjà d'estada en centres de dia adherits al programa romanguen ateses en estos de manera continuada i quan no es modifiquen les condicions per les quals van resultar beneficiàries i dins del principi de concurrència competitiva que deu regir la concessió d'ajudes a l'empara del que establix la Llei 38/2003, de 17 de novembre, General de Subvencions, s'establix el caràcter prioritari de la resolució del procediment de ratificació d'ajudes provinents de l'exercici anterior sobre les noves ajudes.  
A este efecte, una vegada completats i valorats els corresponents expedients presentats d'acord amb el que establix l'article 6.1 de la present Orde, les comissions tècniques instructores previstes en l'article 10, remetran a la Comissió de Valoració de la Direcció General prevista en l'esmentat article, la llista de totes aquelles persones que complisquen els requisits establits per a poder ser resolta la ratificació de l'ajuda. Una vegada comprovades per l'esmentada Comissió de Valoració, s'elevarà a l'òrgan competent per a la concessió d'ajudes, proposta d'adjudicació al seu favor.  
9.2. Procediment de concessió de noves ajudes.  
El procediment que s'establix per a la concessió de noves ajudes serà l'establit en els paràgrafs següents:  
9.2.1. S'establixen com a criteris de priorització de les corresponents sol.licituds, dins del principi de   
- En primer lloc es tindrà en compte la puntuació obtinguda del barem que figura en l'annex 4. El dit barem preveu el grau de necessitat de cada sol.licitant ponderant la dependència funcional i cognitiva, així com la situació social.  
- En el cas que resultaren expedients amb la mateixa puntuació, tindrà prioritat la persona que haja obtingut una major puntuació en la valoració de l'informe mèdic.  
- En el cas de continuar la igualtat de puntuació caldrà ajustar-se al criteri de major edat com a orde de prelació.  
A este efecte, mensualment, es reuniran les comissions instructores de les direccions territorials descrites en l'article 10 de la present Orde, per a proposar a la Comissió de Valoració prevista en el mateix article, el llistat prioritzat d'expedients complets a la referida data, d'acord amb els criteris definits anteriorment.  
La Comissió de Valoració, a la vista de les propostes formulades, elaborarà una llista única prioritzada d'expedients i seguint l'orde establit en esta, elevarà a l'òrgan competent per a la concessió d'ajudes, successives propostes de concessió a favor del nombre de beneficiaris que permeten les disponibilitats de crèdit existent en cada moment.  
Els expedients inclosos en les successives propostes de les comissions tècniques, una vegada analitzades per la Comissió de Valoració, passaran a englobar-se en la llista única prioritzada, en el lloc que els corresponga segons els criteris amunt referits.  
Article 10. Òrgans competents per a la instrucció i proposta de resolució d'expedients  
10.1. En cada Direcció Territorial de Benestar Social es crea una Comissió Tècnica Instructora, integrada per un cap de servici, un cap de secció de tercera edat i un tècnic designat pel director territorial que tindrà com a missió l'avaluació de les sol.licituds d'acord amb els criteris establits en la present convocatòria i formularà la proposta dels expedients complets valorats a la Comissió de Valoració de la Direcció General de Servicis Socials.  
L'esmentada comissió vetlarà pel compliment del principi de concurrència competitiva en els expedients valorats.  
10.2 En la Direcció General de Servicis Socials es crea la Comissió de Valoració formada pel cap d'Àrea de Servicis Socials, la cap del Servici de Gestió de Programes, la cap de Secció de Tercera Edat i dos tècnics designats pel director general de Servicis Socials, la qual analitzarà les propostes formulades per cada direcció territorial i proposarà a l'òrgan competent per a la concessió d'ajudes la relació prioritzada de beneficiaris de les ajudes que regulen i convoquen en la present Orde  
Article 11. Determinació de la quantia individual de les ajudes que ha de concedir la Generalitat  
11.1. Una vegada acreditada la necessitat d'ajuda, l'import anual de la subvenció que ha de concedir la Generalitat, es calcularà fins al final de l'exercici i es distribuirà en quantitats mensuals. El dit import estarà determinat per la diferència entre la quantitat que el beneficiari pot aportar a càrrec dels seus ingressos personals i l'import de l'estada a què es referix l'article 3 d'esta orde:  
IMPORT DE L'AJUDA = cost de la plaça . aportació del beneficiari.   
11.2. L'aportació de l'usuari es calcularà a partir de la renda per capita de la seua unitat familiar. Per al càlcul de la dita renda per capita mensual es considerarà la pensió percebuda per l'interessat en l'exercici de 2007 i les dades que subministre l'Agència Estatal de l'administració Tributària corresponents a l'exercici de 2005, per a la determinació del càlcul de prestacions socials. D'esta quantia, se'n deduirà l'import equivalent a la quantia individual corresponent a l'import màxim anual vigent d'una pensió no contributiva de jubilació.  
Una vegada efectuades les operacions anteriors, es tindrà en compte en tot cas que, la quantia màxima que cal aportar pel beneficiari, no podrà superar el 40% de la seua renda per capita mensual, calculada d'acord amb allò que s'ha especificat en el paràgraf anterior. Així mateix, s'establix un mínim d'aportació que en cap cas serà inferior a la quantitat de 30 euros mensuals per al supòsit que, a l'efectuar les operacions anteriors, la quantitat resultant siga inferior a esta xifra.   
Article 12. Resolució i notificació  
12.1 La competència per a resoldre correspondrà al director general de Servicis Socials per delegació de la consellera de Benestar Social.  
12.2. La resolució especificarà el sol.licitant o la relació dels sol.licitants a qui es concedix o es desestima la subvenció amb expressió dels motius. Així mateix especificarà l'ajuda que es concedix, l'import que correspon abonar al sol.licitant en concepte d'aportació personal i l'import de l'ajuda que es concedix per la Generalitat calculat de la forma especificada en l'article 11.  
12.3. Les ajudes concedides tindran efectes a partir del dia u del mes següent a la data de la resolució, excepte les ajudes concedides a aquelles persones indicades en l'article 6.1., les quals tindran efectes econòmics des del dia 1 de gener del 2007, amb independència de la data de la resolució.  
El termini màxim per a resoldre i notificar les sol.licituds serà de sis mesos, a comptar de la data d'entrada en l'òrgan competent per a resoldre. En tot cas es resoldrà amb anterioritat a la finalització de l'exercici 2007, tenint en compte, a més, les dates que s'establisquen en la corresponent Orde que regule les operacions de tancament de l'exercici anteriorment ressenyat.  
12.4. La resolució del procediment es notificarà als interessats d'acord amb el que preveu l'article 58 de la llei 30/1992 de 26 de novembre de Règim Jurídic de les Administracions Públiques i Procediment Administratiu Comú. La pràctica d'esta notificació s'ajustarà a les disposicions contingudes en l'article 59 de l'esmentada llei.  
12.5 La falta de resolució i notificació en el termini establit anteriorment, produirà efectes desestimatoris de la sol.licitud, d'acord amb el que disposa l'article 55 de la Llei 9/2001, de 27 de desembre de la Generalitat, de Mesures Fiscals, de Gestió Administrativa i Financera i d'Organització de la Generalitat.  
12.6. Una vegada esgotat el crèdit consignat, no podran concedir-se més subvencions per resolució del director general de Servicis Socials a l'empara d'esta orde, circumstància que s'haurà de publicar en el Diari Oficial de la Generalitat.  
12.7. En el cas que una persona resultara beneficiària de les ajudes regulades en la present Orde i, sense causa justificada, no fera ús d'esta per mitjà del seu ingrés en el centre corresponent, en el termini dels 30 dies següents a la notificació, perdrà el dret que li haguera sigut reconegut i es dictarà a l'efecte resolució en què es declare caducat este.  
12.8. A fi de complir el que establix l'article 18.c) de la Llei 38/2003, de 17 de novembre, General de Subvencions, les corresponents resolucions de concessió d'ajudes, s'exposaran en les respectives direccions territorials de la Conselleria de Benestar Social.  
Article 13. Recursos contra resolucions i actes administratius  
Contra les resolucions de concessió o denegació d'una ajuda, podrà interposar-se potestativament recurs de reposició davant del mateix òrgan que ha dictat la resolució en el termini d'un mes a comptar des de l'endemà de la seua notificació, de conformitat amb els articles 116 i 117 de la Llei 30/92 de Règim Jurídic de les Administracions públiques i Procediment Administratiu Comú o bé, pot interposar-se directament recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació, de conformitat amb el que disposen els articles 10 i 46 de la Llei 29/1998 de 13 de juliol, reguladora de la jurisdicció contenciosa administrativa.  
Article 14. Forma de justificació i pagament de les ajudes   
14.1 Els beneficiaris d'ajudes regulades en la present Orde rebran estes per mitjà de la seua deducció de l'import de la factura mensual de l'estada, que les abonarà la Generalitat, directament als centres en què es troben ateses dites beneficiàries.  
14.2. A este efecte, els centres que atenguen beneficiaris d'estes ajudes presentaran, mensualment, en les direccions territorials de Benestar Social, la corresponent justificació, per mitjà de relació nominal dels residents que tinguen acollits durant el mes immediatament anterior junt amb les corresponents factures, a les quals s'adjuntarà la conformitat de la prestació del servici per part del beneficiari, excepte la corresponent al mes de desembre del 2007, la qual es presentarà referida als beneficiaris atesos durant els díes 1 al 26 de desembre de 2007 i la documentació de l'últim període de desembre haurà de presentar-se abans del 15 de gener de l'any 2008.  
14.3 La liquidació a què es referix el paràgraf anterior podrà efectuar-se també telemàticament utilitzant els instruments informàtics que a este efecte pose a disposició dels centres la Conselleria de Benestar Social. En el cas d'efectuar les liquidacions per este últim procediment, estes hauran d'estar degudament firmades pel representant del centre, i certificades per la corresponent Direcció Territorial de Benestar Social.  
14.4. Una vegada efectuada la liquidació per qualsevol dels procediments anteriors, la Direcció Territorial de Benestar Social procedirà a comprovar les factures i aprovar la documentació presentada, verificant el compliment de la finalitat objecte de subvenció i emetent la certificació corresponent. La Conselleria de Benestar Social procedirà al reconeixement de l'obligació i la proposta de pagament a favor de cada un dels centres prestadors del servici, amb la prèvia liquidació mensual que corresponga, atenent a les altes i a les baixes que s'hagueren produït.  
14.5. En cas d'alta o baixa, durant el mes, per qualsevol motiu, d'un beneficiari, la proposta de pagament al centre de dia es prorratejarà pel nombre de dies reals en què el beneficiari haja sigut atés.  
14.6. En el cas que un beneficiari d'estes ajudes siga ingressat en un centre hospitalari, el centre de dia continuarà rebent el 100% de les quantitats íntegres/diàries que corresponguen, en qualitat de reserva de plaça.   
Si durant el període que dure l'hospitalització, el sol.licitant o la seua família manifesten de forma expressa el seu desig de no tornar al mateix centre, s'entendrà que causa baixa en el moment que el centre reba la comunicació per escrit, percebent la quantia del 100% del preu de la plaça amb el límit màxim de la data assenyalada, podent conseqüentment, disposar d'eixa plaça per a un altre usuari.  
14.7. Es podrà dictar una resolució d'invalidesa de la resolució de concessió de la subvenció i el reintegrament de les quanties atorgades, quan concórreguen les causes de nul.litat i les causes de reintegrament a què es referixen els articles 36 i 37 de la Llei 38/2003, de 17 de novembre, General de Subvencions. Així mateix, junt amb el reintegrament de les quanties corresponents, correspondran també els interessos de demora d'acord amb el que establix l'article 40 de l'esmentada norma.   
Articule 15. Règim d'estades i Obligacions dels beneficiaris  
15.1. Una vegada produït l'ingrés, el beneficiari o el seu representant, formalitzarà un document, en què figurarà l'acceptació expressa del Reglament de Règim Intern del Centre i aquelles altres normes que si és el cas dicte la Generalitat en relació amb esta matèria. Així mateix estarà obligat a:  
- Facilitar als òrgans competents de l'administració a requeriment d'estos, tota la informació econòmica, fiscal, laboral i de qualsevol tipus que els siga sol.licitada en relació amb l'expedient.  
- Abonar al centre la quantitat que li corresponga en concepte d'aportació personal, segons el que establix la resolució de concessió de l'ajuda.  
- Observar les normes de convivència i de respecte mutu, amb la resta dels assistents al centre i amb el personal d'este. Esta obligació serà extensiva als familiars del beneficiari.  
- Comunicar a l'òrgan concedent l'obtenció d'altres subvencions, ajudes, ingressos o recursos que financen l'objecte de la present Orde. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
15.2 Així mateix, els beneficiaris estaran obligats a complir les disposicions previstes en l'Orde de 20 de desembre del 2005, de la Conselleria de Benestar Social, per la qual es regula l'Estatut dels Usuaris de centres de Servicis Socials Especialitzats per a l'atenció de persones majors.  
15.3. L'incompliment de qualsevol dels requisits anteriors podrà donar lloc al desistiment sense efectes de la resolució de concessió de l'ajuda econòmica o a la seua minoració, amb la prèvia tramitació de l'oportú expedient en què es garantirà l'audiència a l'interessat.  
Article 16. Centres participants en el programa  
16.1. Les ajudes a què es referix esta orde només podran fer-se efectives per mitjà de l'ingrés del beneficiari en els centres de dia que tinguen la condició de Centres Adherits.  
16.2. A l'efecte d'esta orde s'entén per Centre Adherit aquell que complisca els requisits exigits en l'article 17 de la present Orde.   
Article 17. Requisits per a l'adhesió al programa Bono Centre de Dia  
17.1. Qualsevol centre de dia que desitge obtindre la condició de Centre Adherit, haurà de disposar de l'autorització prevista en l'article 47 de la vigent Llei 5/1997, per la qual es regula el Sistema de Servicis Socials en l'àmbit de la Comunitat Valenciana i en l'Orde de 4 de febrer del 2005 de la Conselleria de Benestar Social per la qual es regula el règim d'autorització i funcionament dels centres de servicis socials especialitzats per a l'atenció de persones majors. L'autorització haurà de tindre en tot cas caràcter definitiu i implicarà el manteniment de tots els requisits exigits en el moment de l'autorització mentres es mantinga la condició de Centre Adherit, havent de comptar amb l'informe favorable del Servici d'Autorització i Seguiment de Centres.   
17.2. El titular del centre de dia podrà sol.licitar l'adhesió per a participar en este programa efectuant la corresponent sol.licitud a la Direcció General de Servicis Socials per mitjà de la utilització del model establit en l'annex 5 d'esta orde.   
17.3. Una vegada rebuda la sol.licitud d'adhesió, el Servici d'Autorització i Seguiment de Centres de la Direcció General de Servicis Socials, informarà sobre el compliment dels requisits establits en la present Orde, sent l'informe favorable del servici mencionat una condició necessària perquè el director general de Servicis Socials dicte la resolució favorable de l'adhesió sol.licitada.   
17.4. El centre haurà d'acollir als beneficiaris de Bo Centre de Dia que el sol.liciten sempre que dispose de places lliures, però no tindrà l'obligació d'efectuar cap tipus de reserva de les places adherides.  
17.5. La condició de Centre Adherit es difondrà i es reflectirà en els llistats que es remeten als beneficiaris de les ajudes a fi que puguen triar el dit centre per a la seua atenció. De la mateixa manera, la difusió del centre podrà suspendre's quan el centre incomplisca els requisits establits en la normativa vigent i/o siga objecte d'un expedient sancionador.  
17.6. Quan la Direcció Territorial en el seguiment habitual dels centres, o la inspecció de Servicis Socials detecte l'incompliment d'algun dels requisits exigits i/o el centre siga objecte d'un expedient sancionador, se suspendrà cautelarment, la difusió d'eixe centre en els llistats de centres adherits a fi d'evitar que siga triat per a la seua atenció per nous beneficiaris. No obstant això, no s'exclourà del programa per als usuaris actuals, si bé no podran donar d'alta nous beneficiaris de bo mentres s'instruïsca l'expedient sancionador i este no es resolga de manera definitiva.  
17.7. S'exceptuen d'allò que s'ha expressat en l'apartat anterior, aquells supòsits en què per la gravetat de l'incompliment la Direcció General de Servicis Socials en el mateix expedient sancionador resolga deixar sense efecte la resolució d'adhesió al centre i la separació automàtica del programa. Tot això sense perjuí que puguen adoptar-se les mesures cautelars previstes en la Llei 5/1997 de 25 de juny de la Generalitat, per la qual es regula el Sistema de Servicis Socials en l'àmbit de la Comunitat Valenciana.   
17.8. En qualsevol moment de l'exercici, els centres adherits podran modificar/ampliar el nombre de places posades a disposició del programa inicialment, sense que en cap cas la dita modificació implique sobrepassar la capacitat total del centre. Així mateix, en cas de reducció de les places adherides, la dita reducció haurà d'efectuar-se a mesura que es generen vacants o trasllats voluntaris dels residents, sense que en cap cas puga efectuar-se exigint l'eixida d'estos.  
17.9. A fi d'assegurar i protegir els usuaris, els centres adherits hauran de sol.licitar el cessament com a centre adherit amb una antelació mínima de sis mesos. En tot cas, el centre continuarà atenent en eixa modalitat als beneficiaris que tinguera ingressats fins que causen baixa per qualsevol motiu.  
Article 18. Obligacions dels centres adherits  
L'adhesió a este programa implicarà per als titulars dels centres adherits les obligacions següents:  
18.1. Proporcionar els servicis bàsics propis d'un centre de dia especificats en l'article 3 de la present Orde a tots els beneficiaris en un horari que com a mínim serà de dilluns a divendres, excepte festius, de 8:00 a 20:00 hores.  
18.2. Acceptar el preu i les condicions que s'establixen en la present Orde, sense que en cap cas puguen percebre quantitats addicionals per part dels beneficiaris o de les seues famílies ni fer diferenciacions en el tracte, pels servicis bàsics establits en l'article 23 de l'Orde de 4 de febrer del 2005, de la Conselleria de Benestar Social, per la qual es regula el règim d'autorització i funcionament dels centres de servicis socials especialitzats per a l'atenció de persones majors.  
18.3.Comunicar les altes i les baixes d'usuaris a la Direcció Territorial de Benestar Social de la província on està ubicat el centre, en el termini de cinc dies, especificant el motiu d'esta i adjuntant els justificants corresponents.  
18.4. Acceptar l'ingrés de beneficiaris en el centre sempre que dispose de places lliures. Una vegada admés un beneficiari, no podrà exigir-li que abandone el centre excepte circumstàncies excepcionals, que es troben previstes en el Reglament de Règim Intern del Centre, i amb la prèvia comunicació i acceptació de la Direcció General de Servicis Socials.  
Si una persona ingressa en un centre a títol particular, no com a beneficiari del programa Bo Centre de Dia i una vegada en el centre, sol.licita i li és concedida, una ajuda per a finançar la seua estada en este, el centre de dia no podrà després exigir al beneficiari el seu abandó, al.legant la falta de places per a atendre'l. El centre estarà obligat a cobrir esta circumstància sempre que el total de les places ocupades d'esta manera no excedisca d'un 10% de les places totals adherides.  
18.5. Complir amb el que preveuen les normes reguladores corresponents, pel que fa al pagament i justificació de les estades i atindre's a les indicacions que sobre esta matèria els proporcionen els òrgans competents. En este sentit, el centre de dia, no podrà exigir en el moment de l'ingrés als beneficiaris de les ajudes, i en concepte de fiança, una quantitat que supere l'import mensual que la Generalitat determine que el beneficiari ha d'aportar en concepte d'aportació personal i es podrà actualitzar anualment d'acord amb la quantia d'esta aportació. El centre estarà obligat a la devolució del dit import al beneficiari o la seua família, en el moment que cause baixa, prèvia liquidació de les quantitats degudes si les hi haguera.  
18.6. Anotar cada ingrés en el llibre de registre d'usuaris, fent constar en este, que és beneficiari d'una plaça finançada per la Generalitat, la data d'alta i de baixa si és el cas, tot especificant els motius, així com la resta de dades que s'especifiquen en l'annex I, apartat A) de l'Orde de 4 de febrer del 2005, de la Conselleria de Benestar Social, per la qual es regula el règim d'autorització i funcionament dels centres de servicis socials especialitzats per a l'atenció de persones majors.  
18.7. Disposar d'un expedient amb les dades essencials de cada un dels usuaris, d'acord amb el que establix l'annex I, apartat B), de l'Orde de 4 de febrer del 2005 citada en l'apartat anterior, garantint-se la seua confidencialitat.   
18.8. Disposar de la plantilla de personal exigida en l'article 26 de l'Orde de 4 de febrer del 2005.  
En el cas de centres de dia annexos a residències, o places d'estades diürnes en residències per a persones majors dependents, la plantilla serà l'exigida en l'article 30 de l'esmentada Orde de 4 de febrer del 2005.  
18.9. Proporcionar als usuaris durant el seu temps de permanència en el centre una atenció integral completa amb tots els servicis propis d'un centre de dia, d'acord amb el que establix l'article 3 d'esta orde i en l'Orde de 4 de febrer del 2005 citada en el dit article, per a centres de dia.  
18.10. Disposar, directament o a través de tercers, de vehicles adaptats per a la realització de transport de persones en cadira de rodes en els termes especificats per l'Orde de 4 de febrer del 2005. De la mateixa manera, hauran de complir tots els requisits exigits per la legislació vigent en matèria de circulació de vehicles de motor i el transport de persones, assegurança obligatòria i d'ocupants i superació de les inspeccions tècniques corresponents.  
18.11. La Direcció General de Servicis Socials a través del Servici d'Autorització i Seguiment de Centres establirà i portarà a efecte el seguiment del compliment dels requisits exigits als centres que participen en este programa, amb independència de les actuacions que poguera realitzar la Inspecció de Servicis Socials.   
Amb esta finalitat els centres hauran de presentar en els 15 dies següents a la finalització de cada trimestre natural, un document firmat pel director del centre on es consignen dades sobre la plantilla del personal, usuaris i activitats segons model que figura en l'annex 7 d'esta orde.  
18.12. Assumir la vigència i aplicació en el centre, de l'Orde de la Conselleria de Benestar Social, per la qual es regula l'Estatut dels Usuaris de Centres de Servicis Socials Especialitzats per a l'atenció de persones majors.  
18.13. La Direcció General de Servicis Socials podrà deixar sense efectes l'adhesió del centre al programa per incompliment de qualssevol de les obligacions i requisits exigits a estos després de la tramitació de l'expedient a este efecte, sense perjuí de les mesures provisionals que pogueren dictar-se a l'empara del que preveu l'article 72 de la Llei 30/1992, de Règim Jurídic de les Administracions Públiques i del Procediment Administratiu Comú, i de la Llei 5/1997, de 25 de juny de la Generalitat, per la qual es regula el Sistema de Servicis Socials en l'àmbit de la Comunitat Valenciana.   
Article 19. Admissió dels beneficiaris en els Centres  
19.1 A fi que el titular del centre triat per l'usuari, tinga coneixement de la condició de beneficiari d'una persona, les dades essencials de la resolució i les quantitats que haja de liquidar a l'interessat, este haurà d'aportar una fotocòpia de la comunicació de la resolució en el moment del seu ingrés, mantenint el seu poder l'original de la notificació per al supòsit que decidisca canviar de centre amb posterioritat.  
19.2.El centre de dia haurà d'acceptar l'ingrés de beneficiaris sempre que dispose de places lliures i el domicili familiar de l'usuari es trobe ubicat en un ràdio que no sobrepasse els 15 quilòmetres o 45 minuts de temps de desplaçament.  
No obstant l'anteriorment indicat, relatiu a la distància quilomètrica o el temps en ruta, podran superar-se els màxims establits, sempre que hi haja conformitat pel centre de dia, per a realitzar el transport a major distància i siga raonable el temps de recorregut en ruta, que en cap cas podrà superar el límit d'una hora.  
Article 20. Trasllats   
Els beneficiaris d'ajudes previstes en la present orde que una vegada hagen ingressat en un centre, desitgen traslladar-se a un altre centre, podran fer-ho lliurement el dia 1 de cada mes, sempre que el centre de destí es trobe adherit a este programa.  
Disposició addicional  
A fi de no perjudicar persones majors en situació d'abandó i en situacions d'excepcional gravetat social, que puguen afectar estos o a les seues famílies, el director general de Servicis Socials, a proposta de les comissions tècniques a què es referix l'article 9 d'esta orde i considerant l'informe social i/o la documentació que ho acredite, podrà resoldre de forma motivada estes ajudes encara que falte algun dels requisits establits en esta orde. En tot cas, haurà de constar en l'expedient clarament, la referència al supòsit que es tracte i la dificultat de satisfer la necessitat plantejada, considerant en la seua totalitat els requisits assenyalats, que en cap cas seran els relatius a la capacitat d'aportació econòmica del beneficiari.  
Disposició final primera  
L'eficàcia de la present Orde quedarà condicionada a l'existència de crèdit adequat i suficient en els pressupostos de la Generalitat per a l'any 2007.   
Una vegada aprovats els pressupostos de la Generalitat per a l'any 2007, mitjançant una resolució de la Conselleria es donarà publicitat a este i a la línia pressupostària que finançarà les ajudes.  
Disposició final segona  
Es faculta la Direcció General de Servicis Socials perquè dicte les instruccions necessàries per al desenrotllaament d'esta orde.  
Disposició final tercera  
La present Orde entrarà en vigor l'endemà de la seua publicació en el Diari Oficial de la Generalitat.   
Disposició final quarta  
Contra l'Orde de convocatòria que posa fi a la via administrativa, podrà interposar-se, potestativament recurs de reposició en el termini d'un mes a comptar des de l'endemà de la seua notificació, de conformitat amb els articles 116 i 117 de la Llei 30/92 de Règim Jurídic de les Administracions públiques i Procediment Administratiu Comú o bé, podrà interposar-se directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació, de conformitat amb el que disposen els articles 10, 14 i 46 de la Llei 29/1998 de 13 de juliol reguladora de la jurisdicció contenciosa administrativa.   
València, 13 de desembre de 2006  
La consellera de Benestar Social  
Alicia de Miguel García